****

**รายงานการวิจัยในชั้นเรียน**

**เรื่อง**

**การส่งเสริมทักษะภาษาด้านการพูดของเด็กปฐมวัย**

**ห้องเรียนสีเหลือง ศูนย์พัฒนาเด็กเล็กเทศบาลตำบลด่านช้าง**

**โดยใช้หนังสือนิทานเป็นสื่อ**

**จัดทำโดย**

**นางสาวปิยรัตน์ มังกร รหัส 571081321083**

**รายงานวิจัยนี้เป็นส่วนหนึ่งของการศึกษารายวิชาการวิจัยในชั้นเรียน**

**หลักสูตรศึกษาศาสตรบัณฑิต**

**สาขาการศึกษาปฐมวัย คณะครุศาสตร์**

**มหาวิทยาลัยสวนดุสิต วิทยาเขตสุพรรณบุรี**

**พ.ศ. 2561**

กิตติกรรมประกาศ

วิจัยเรื่อง การส่งเสริมทักษะด้านการพูดของเด็กปฐมวัย ห้องเรียนสีเหลือง ศูนย์พัฒนาเด็กเล็กเทศบาลตำบลด่านช้าง โดยใช้หนังสือนิทานเป็นสื่อ ฉบับนี้สำเร็จได้ด้วยความกรุณา ความเอาใจใสของคณะอาจารย์ ที่สอน ในรายวิชาการวิจัยในชั้นเรียน ที่ให้คำแนะนำ คำปรึกษา ตลอดจนแก้ไขข้อบกพร่องต่างๆ จนเสร็จสมบูรณ์ พร้อมกับให้กำลังใจตลอดเวลาที่ศึกษาวิจัย

ขอขอบคุณพี่ๆ ที่ทำงานศูนย์พัฒนาเด็กเล็กเทศบาลตำบลด่านช้าง ที่ให้โอกาสและช่วยดูแลเรื่องการสร้างเครื่องมือในการวิจัย และเด็กนักเรียนที่ ให้ความร่วมมือในการทดลองเครื่องมือวิจัยในครั้งนี้

ขอบคุณพี่ๆเพื่อนๆน้องๆ โครงการความร่วมมือทางวิชาการระหว่าง กรมส่งเสริมการปกครองท้องถิ่นกับมหาวิทยาลัยสวนดุสิต รุ่นที่ 2 ที่ให้คำแนะนำ และคำปรึกษาในการแก้ปัญหาในการทำวิจัยในครั้งนี้

ท้ายที่สุดผู้วิจัย ขอขอบคุณ ผู้ที่อยู่เบื้องหลังความสำเร็จของการศึกษา และความภาคภูมิใจครั้งนี้ ได้รับความรัก ความห่วงใย กำลังใจที่มีให้เสมอมา

นางสาวปิยรัตน์ มังกร

ผู้ทำวิจัย

เรื่อง การส่งเสริมทักษะด้านการพูดของเด็กปฐมวัย ห้องเรียนสีเหลือง ศูนย์พัฒนาเด็กเล็กเทศบาลตำบลด่านช้าง โดยใช้หนังสือนิทานเป็นสื่อ

ชื่อผู้วิจัย นางสาวปิยรัตน์ มังกร รหัส571081321083

อาจารย์ที่ปรึกษา อ.อารีย์ เล็กพรหม

บทคัดย่อ

ผู้วิจัยเห็นความสำคัญของการส่งเสริมทักษะด้านการพูด ของเด็กปฐมวัย ห้องเรียนสีเหลือง ศูนย์พัฒนาเด็กเล็กเทศบาลตำบลด่านช้าง โดยใช้หนังสือนิทาน เพื่อให้เด็กปฐมวัยได้มีพัฒนาการด้านการพูดที่เหมาะสมกับวัย โดยใช้หนังสือนิทานเป็นสื่อ และ เพื่อเป็นแนวทางในการจัดประสบการณ์ส่งเสริมพัฒนาการทางด้านการพูดและภาษาของเด็กปฐมวัย อันเป็นพื้นฐานสำคัญของการพัฒนาเด็กให้เกิดความพร้อมที่จะเรียนรู้ในชั้นสูงต่อไปในอนาคตได้ กลุ่มเป้าหมายที่ใช้ในการศึกษาครั้งนี้ เป็นนักเรียน ชาย – หญิง อายุ 2.6-3 ปี ห้องเรียนสีเหลือง ภาคเรียนที่ 2 ปีการศึกษา 2561 ศูนย์พัฒนาเด็กเล็กเทศบาลตำบลด่านช้าง จำนวน 4 คน ระยะเวลาในการศึกษาครั้งนี้ ได้ทำการทดลองเป็นเวลา 3 สัปดาห์ๆ ล่ะ 5 วัน ตัวแปรที่ใช้ในการวิจัย ตัวแปรต้น ได้แก่ หนังสือนิทาน ตัวแปรตาม ได้แก่ ทักษะการพูด เครื่องมือที่ใช้ในการวิจัยครั้งนี้ ได้แก่ 1.แผนการจัดกิจกรรมการเล่านิทาน 2.แบบบันทึกการสังเกตพฤติกรรมทางด้านการพูด ดำเนินการทดลองโดยการให้เด็กร่วมกันทำกิจกรรมเล่านิทาน ในภาคเรียนที่ 2 ปีการศึกษา 2561 โดยใช้ระยะเวลาในการทดลอง 15 ครั้ง ทั้งหมดรวม 3 สัปดาห์ ใช้เวลาในการทำกิจกรรมครั้งล่ะ 20 นาที ซึ่งจัดให้เด็กร่วมทำกิจกรรมการเล่า นิทานที่หลากหลาย และถามความสนใจของเด็ก และครูเล่านิทานให้เด็กฟังและเด็กท่องตาม การศึกษานี้จัดเป็นลักษณะของกลุ่มใหญ่ และมีการจดบันทึก การสังเกตพฤติกรรมทางด้านการพูด การศึกษา โดยผู้วิจัยเป็นผู้ดำเนินการทดลอง และจดบันทึกการสังเกตพฤติกรรมด้วยตนเอง การเปลี่ยนแปลงทางด้านภาษาพูด เด็กเริ่มมีการเปลี่ยนแปลงขึ้นเรื่อย ๆ จากการพูด ออกเสียงไม่ค่อยชัดและการเล่าเรื่องที่ยังไม่เป็นเรื่องราวจนเริ่มชัดเจน และเป็นเรื่องราวได้มากขึ้น สามารถสื่อสารกับเพื่อนและครูได้ดียิ่งกว่าเดิม มีความสนุกสนานเพลิดเพลินและมีความสนุกสนานใน การฟังนิทาน

สารบัญ

เรื่อง หน้า

กิตติกรรมประกาศ

บทคัดย่อ

สารบัญ

บทที่1 บทนำ

ความเป็นมาและความสำคัญของปัญหา 1

วัตถุประสงค์ 2

ขอบเขตการวิจัย 2

ประโยชน์ที่คาดว่าจะได้รับ 2

สมมุติฐานการวิจัย 2

กรอบแนวคิด 2

นิยามศัพท์ 2

บทที่2 เอกสารและงานวิจัยที่เกี่ยวข้อง

ความหมายของการพูด 3

ทฤษฎีการเรียนรู้ เอกสารที่เกี่ยวข้อง 4

การส่งเสริมทักษะด้านภาษาของเด็กปฐมวัย 5

ความหมายความสำคัญของนิทาน 6

ประโยชน์ของนิทาน 7

วิจัยต่างประเทศ 8

วิจัยในประเทศ 9

บทที่3 การดำเนินงานวิจัย

กลุ่มเป้าหมาย 10

การพัฒนาการหาประสิทธิภาพ 10

การเก็บรวบรวมข้อมูล 10

การวิเคราะห์ข้อมูล 11

บทที่4 ผลการวิจัย

รายการวิจัย 12-13

บทที่5 สรุป อภิปรายผล และข้อเสนอแนะ

สรุปการวิจัย 14

อภิปรายผล 14

ข้อเสนอแนะ 14

บรรณานุกรม

ภาคผนวก

ภาคผนวก ก แผนการจัดประสบการณ์การเรียนรู้

ภาคผนวก ข ภาพการจัดกิจกรรมการเล่านิทาน

ภาคผนวก ค เครื่องมือที่ใช้ในการวิจัย

**บทที่ 1**

**บทนำ**

**ชื่อเรื่องวิจัย** การส่งเสริมทักษะภาษาด้านการพูดของเด็กปฐมวัย ห้องเรียนสีเหลือง

ศูนย์พัฒนาเด็กเล็กเทศบาลตำบลด่านช้าง โดยใช้หนังสือนิทานเป็นสื่อ

**ชื่อผู้วิจัย** นางสาวปิยรัตน์ มังกร รหัสนักศึกษา 571081321083

**ความเป็นมาและความสำคัญของปัญหา**

หลักสูตรการศึกษาปฐมวัย (กรมวิชาการ, 2547, หน้า 54) ได้กำหนดการจัดประสบการณ์ สำหรับเด็กอายุ 3-5 ปี ด้านการพัฒนาภาษาว่า ควรจัดกิจกรรมทางภาษาให้มีความหลากหลาย ในสภาพแวดล้อมที่เอื้อต่อการเรียนรู้ มุ่งปลูกฝังให้เด็กรักการอ่าน การจัดกิจกรรมให้เด็กรักการอ่าน ต้องเริ่มจากการจัดให้เด็กได้สัมผัสกับสิ่งแวดล้อมรอบตัว โดยเฉพาะการจัดกิจกรรมการเรียนการสอน ต้องเน้นให้เด็กได้พัฒนาประสาทสัมผัสให้มากที่สุด กิจกรรมที่สอนควรกระตุ้นให้เด็กได้คิดและมีโอกาสจัดกระทำหรือลงมือปฏิบัติกิจกรรม ต่าง ๆ รวมทั้งเปิดโอกาสให้เด็กได้สัมผัสแตะต้องสิ่งต่าง ๆ โดยผ่านประสาทสัมผัสทั้ง 5 ซึ่งวิธีดังกล่าวจะช่วยให้เด็กเกิดการเรียนรู้สิ่งใหม่ๆ รอบตัว (เยาวพา เดชะคุปต์, 2542)

สภาพปัจจุบันของศูนย์พัฒนาเด็กเล็กเทศบาลตำบลด่านช้าง มีนักเรียนระดับปฐมวัย ปีการศึกษา 2561 ทั้งหมด 6 ห้องเรียน เด็กนักเรียนห้องสีเหลือง จำนวน 23 คน อยู่ในความดูแลของผู้วิจัย และมีเด็กนักเรียน จำนวน 4 คน มักมีปัญหาด้านการพูดและการออกเสียงไม่ถูกต้อง ทำให้เด็กไม่สามารถสื่อสาร และปฏิบัติตามคำสั่งได้ เด็กระดับปฐมวัยจำเป็นต้องใช้ภาษาสำหรับการเรียนรู้ เพื่อเตรียมความพร้อมทางการศึกษาในระดับที่สูงขึ้น ดังนั้นสิ่งที่ครูต้องคำนึงถึงในการเสริมสร้างพัฒนาการทางด้านการพูดของเด็ก คือต้องพยายามหาวิธีในการจูงใจให้นักเรียนเกิดความสนใจ กระตือรือร้นที่จะเรียน สร้างบรรยากาศในการเรียน มีการส่งเสริมให้นักเรียนได้เรียนรู้วิธีการใช้ภาษาและการพูด จากการศึกษาเอกสารและงานวิจัยที่เกี่ยวข้อง พบว่าเด็กปฐมวัยที่ได้รับการจัดกิจกรรมโดยใช้นิทานเป็นสื่อ มีพัฒนาการทางด้านการพูด ภาษาที่ดีขึ้น นิทานช่วยส่งเสริมให้เด็กเกิดพัฒนาการด้านภาษา ช่วยให้เด็กได้มีโอกาสฝึกทักษะด้านการฟัง การพูด และการหยิบจับหนังสือ ยังช่วยให้กล้ามเนื้อของเด็กแข็งแรงขึ้น ดังนั้นการเล่านิทานให้เด็กฟัง จึงเป็นการสนับสนุนให้เกิดพัฒนาการที่ดีตามวัยของเด็กทั้งทางด้านร่างกาย อารมณ์-จิตใจ สังคม สติปัญญา หนังสือนิทานเป็นหนังสือประเภทหนึ่งที่มีประโยชน์ และอยู่ในความสนใจของเด็ก เด็กในวัย 3 – 6 ปี จะมีช่วงความสนใจในระยะสั้นๆ เท่านั้น

จากความเป็นมาและสภาพปัญหาดังกล่าว ผู้วิจัยจึงเห็นความสำคัญของการส่งเสริมทักษะภาษาด้านการพูดของเด็กปฐมวัย ห้องเรียนสีเหลือง ศูนย์พัฒนาเด็กเล็กเทศบาลตำบลด่านช้าง โดยใช้หนังสือนิทานเป็นสื่อ เพื่อให้เด็กปฐมวัยได้มีพัฒนาการด้านการพูดที่เหมาะสมกับวัย และเพื่อเป็นแนวทางในการจัดประสบการณ์ส่งเสริมพัฒนาการทางด้านการพูดและภาษาของเด็กปฐมวัย อันเป็นพื้นฐานสำคัญของการพัฒนาเด็กให้เกิดความพร้อมที่จะเรียนรู้ในชั้นสูงต่อไปในอนาคตได้

**2**

**วัตถุประสงค์ของการวิจัย**

1. เพื่อส่งเสริมทักษะภาษาด้านการพูดของเด็กปฐมวัย ห้องเรียนสีเหลือง ศูนย์พัฒนาเด็กเล็กเทศบาลตำบลด่านช้าง โดยใช้หนังสือนิทานเป็นสื่อ

ส่วนบนของฟอร์ม

**ขอบเขตการวิจัย**

1. ประชากรที่ใช้ในการศึกษาครั้งนี้เป็นนักเรียน ชาย – หญิง อายุ 2.6-3 ปี ห้องเรียนสีเหลือง

ภาคเรียนที่ 2 ปีการศึกษา 2561 ศูนย์พัฒนาเด็กเล็กเทศบาลตำบลด่านช้าง จำนวน 23 คน

1. กลุ่มเป้าหมายที่ใช้ในการศึกษาครั้งนี้ เป็นนักเรียน ชาย – หญิง อายุ 2.6-3 ปี ห้องเรียนสีเหลือง ภาคเรียนที่ 2 ปีการศึกษา 2561 ศูนย์พัฒนาเด็กเล็กเทศบาลตำบลด่านช้าง จำนวน 4 คน ได้มาโดยวิธีการสังเกตแบบเจาะจง ที่มีปัญหาด้านการพูด จากการบันทึกของครูประจำชั้น
2. ระยะเวลาในการศึกษาครั้งนี้ ได้ทำการทดลองในภาคเรียนที่ 2 ปีการศึกษา 2561 เนื้อหาที่ใช้ในการศึกษาค้นคว้า เป็นนิทานจำนวน 3 เรื่อง ได้แก่ 1. นิทานเรื่องพ่อจ๊ะ พ่อจ๋า 2. นิทานเรื่องแม่จ๊ะ แม่จ๋า 3. นิทานเรื่องลูกจ๊ะ ลูกจ๋า ทำการทดลองเป็นเวลา 3 สัปดาห์ สัปดาห์ละ 5 วัน ครั้งละ 20 นาที รวมเป็น 15 ครั้ง
3. ตัวแปรที่ใช้ในการวิจัย

ตัวแปรต้น ได้แก่ กิจกรรมการเล่านิทานเป็นสื่อ

ตัวแปรตาม ได้แก่ ทักษะภาษาด้านการพูดที่ดีขึ้น

ประโยชน์ที่คาดว่าจะได้รับ

1. เด็กปฐมวัยห้องเรียนสีเหลือง ศูนย์พัฒนาเด็กเล็กเทศบาลตำบลด่านช้าง จำนวน 4 คนที่ได้รับการจัดกิจกรรมการเล่านิทานเป็นสื่อ มีทักษะการพูดดีขึ้น

สมมติฐานของการวิจัย

1. หลังการจัดกิจกรรมการเล่านิทานร่วมกันเด็กปฐมวัยมีทักษะทางภาษาด้านการพูดดีขึ้น

กรอบแนวคิดในการวิจัย

ตัวแปรอิสระ ตัวแปรตาม

กิจกรรมการเล่านิทานเป็นสื่อ ทักษะด้านการพูดดีขึ้น

นิยามศัพท์

เด็กปฐมวัยห้องเรียนสีเหลือง ศูนย์พัฒนาเด็กเล็กเทศบาลตำบลด่านช้าง ที่ได้รับการจัดกิจกรรมการเล่านิทานเป็นสื่อ มีทักษะการพูดที่ชัดเจน ดีขึ้น

3

**บทที่ 2**

**เอกสารและงานวิจัยที่เกี่ยวข้อง**

ในกรณีศึกษาครั้งนี้ผู้วิจัยได้ศึกษาเอกสารและงานวิจัยที่เกี่ยวข้อง ดังนี้

**เอกสารที่เกี่ยวข้องกับการพูด**

* 1. ความหมายของการพูด
  2. ทฤษฎีแนวคิดที่เกี่ยวข้องกับการพูด
  3. การส่งเสริมทักษะด้านการพูดของเด็กปฐมวัย

1.4ความหมายความสำคัญของนิทาน

1.5 คุณค่าและประโยชน์ของนิทาน

1.6 รูปแบบของการเล่านิทานที่ส่งเสริมทักษะด้านการพูดของเด็กปฐมวัย

งานวิจัยที่เกี่ยวข้อง

2.1 วิจัยต่างประเทศ

2.2 วิจัยในประเทศ

1.1 ความหมายของการพูด

การพูดเป็นพฤติกรรมทางภาษาที่ควบคู่ไปกับการฟังเพื่อการสื่อความหมายระหว่างมนุษย์  เป็นการเปล่งเสียงออกมาเป็นภาษาเพื่อถ่ายทอดความรู้  ความคิด  ความรู้สึก  หรือความต้องการของผู้พูดไปยังผู้ฟัง  โดยใช้ถ้อยคำ  น้ำเสียง  และอากัปกิริยา จนเป็นที่เข้าใจกันได้

การพูดที่ดี  คือ  การใช้ถ้อยคำ  น้ำเสียง  รวมทั้งกิริยาอาการต่างๆ อย่างมีประสิทธิภาพและถูกต้องตามจรรยามารยาท ประเพณีนิยมของสังคม เพื่อถ่ายทอดความคิด  ความรู้  ความรู้สึก  ความต้องการ  ทัศนคติ  และประสบการณ์ที่เป็นประโยชน์ให้ผู้ฟังได้รับรู้และก่อให้เกิดการตอบสนองตรงตามที่ผู้พูดต้องการ

     การพูดจึงเป็นการสื่อสารสองทาง  คือ  มีทั้งผู้พูดและผู้ฟัง  การพูดเป็นทั้งศาสตร์และศิลป์  “ศาสตร์” หมายถึง การพูดจะต้องมีหลักเกณฑ์และวิธีการต่างๆ ที่ใช้สอน  ถ่ายทอด  ปฏิบัติ  ฝึกฝน  เช่นเดียวกับหลักวิชาแขนงอื่นๆ   ส่วน “ศิลป์”  หมายถึง  การพูดเป็นเรื่องของความสามารถพิเศษเฉพาะบุคคล   นอกจากนี้การพูดยังจัดเป็นทักษะและวิชาชีพอีกประการหนึ่ง  ซึ่งสามารถขยายความได้ดังนี้

                       - ที่ว่าเป็นศาสตร์  เพราะ  เป็นวิชาที่มีหลักเกณฑ์  มีทฤษฎีให้เรียนรู้และถ่ายทอดกันได้  เช่น  หลักเกณฑ์การออกเสียงจัดเป็นสัทศาสตร์    การแสดงกิริยาอาการจัดเป็นจริยศาสตร์ และการติดต่อสื่อสารจัดเป็นสังคมศาสตร์ เป็นต้น

                        -  ที่ว่าเป็นศิลป์  เพราะ  ต้องนำหลักเกณฑ์ไปปฏิบัติให้เกิดความไพเราะสวยงาม  เป็นที่ประทับใจแก่ผู้ฟัง  การศึกษาแต่หลักเกณฑ์หรือทฤษฎีเพียงอย่างเดียวจึงไม่  สามารถที่จะช่วยให้ผู้ศึกษาวิชาการพูดได้รับประโยชน์จากการพูดมากเท่าที่ควร จึงจำเป็นต้องนำไปปฏิบัติ  โดยเพิ่มเทคนิคและกลวิธีต่างๆ ที่จะทำให้ผู้ฟังเกิดความพอใจ

4

                     -  ที่ว่าเป็นทักษะ  เพราะ  การพูดต้องอาศัยการฝึกฝนให้เกิดความชำนาญจึงจะใช้ประโยชน์ได้ดี  ยิ่งชำนาญมากเท่าใดก็ยิ่งพูดดีขึ้นเท่านั้น  ถึงแม้ว่าจะเรียนรู้ทฤษฎีและมีศิลปะในการพูดเป็นทุนเดิมอยู่

ก่อนแล้ว  แต่ถ้าขาดการฝึกฝนก็จะเอาดีไม่ได้  ตรงกับสุภาษิตที่กล่าวว่า  “สิบปากว่าไม่เท่าตาเห็น  สิบตาเห็นไม่เท่ามือคลำ  และสิบมือคลำไม่เท่าทำเอง”

                       -  ที่ว่าเป็นวิชาชีพ  เพราะ  ทุกๆ อาชีพใช้ภาษาพูดเป็นสื่อในการติดต่อสื่อสาร  ถ้าพูดดีเป็นศรีสง่าตนเอง  ประกอบอาชีพใดๆ ก็มีแต่ความเจริญก้าวหน้า   แต่ถ้าพูดไม่ดีจะมีแต่ความเสื่อมและเกิดอันตรายแก่ตนเองเช่นกัน    ดังสุภาษิตที่กล่าวว่า  “พูดดีเป็นศรีแก่ปาก”

1.2 ทฤษฎีแนวคิดที่เกี่ยวข้องกับภาษาการพูด

ทฤษฏีที่เกี่ยวกับการเรียนรู้ภาษาในปฐมวัยที่สำคัญมีอยู่ 3 ทฤษฏีใหญ่ๆดังนี้

1. ทฤษฎีของนักพฤติกรรมศาสตร์ (The Behaviorist View)

การเรียนรู้ภาษาของเด็กเป็นการเรียนรู้ที่เกิดขึ้นจากผลการปรับสิ่งแวดล้อมของแต่ละบุคคลที่มีอยู่ในตนเอง ในขณะที่เด็กเจริญเติบโตขึ้นเรื่อย ๆ แรงเสริมในทางบวกจะถูกนำมาใช้เมื่อภาษาของเด็กใกล้เคียงตามภาษาของผู้ใหญ่ ซึ่งนักพฤติกรรมศาสตร์มีความเชื่อเกี่ยวกับการเรียนภาษาของเด็ก คือ

- เด็กเกิดมาโดยมีศักยภาพในการเรียนรู้ ซึ่งเป็นส่วนหนึ่งของการถ่ายทอดทางกรรมพันธุ์ โดยปราศจากความสามารถพิเศษในด้านการเรียนทางใดทางหนึ่ง

- การเรียนรู้ ซึ่งรวมถึงการเรียนภาษาเกิดขึ้น โดยการที่สิ่งแวดล้อมเป็นผู้ปรับพฤติกรรมผู้เรียน

- พฤติกรรมทั่วไปรวมทั้งพฤติกรรมภาษา ถูกปรับโดยแรงเสริมจากจากการตอบสนองที่เกิดขึ้นจากสิ่งเร้า

2. ทฤษฎีของนักสังคมศาสตร์ (The Socialist View)

นักทฤษฎีสังคมหรือทฤษฎีวัฒนธรรมจะให้ความสนใจเกี่ยวกับผลกระทบของสิ่งแวดล้อมทางภาษาของผู้ใหญ่ที่มีต่อพัฒนาการทางภาษาของเด็ก ผลการวิจัยกล่าวว่า วิธีการที่ผู้ใหญ่หรือพ่อแม่ปฏิบัติต่อเด็กมีผลต่อพัฒนาการทางภาษา และพัฒนาการทางสติปัญญาของเด็ก วิธีการเหล่านี้ ได้แก่ การอ่านหนังสือให้เด็กฟัง การสนทนาระหว่างรับประทานอาหาร การแสดงบทบาทสมมุติ การสนทนา เป็นต้น

  3. ทฤษฎีพัฒนาการทางสติปัญญาของเพียเจท์ (Piaget Theory)

เพียเจท์ (Piaget) เชื่อว่าการเรียนรู้ภาษาเป็นผลจากความสามารถทางสติปัญญา เด็กเรียนรู้จากการมีปฏิสัมพันธ์กับโลกรอบตัวของเขา เด็กจะเป็นผู้ปรับสิ่งแวดล้อมโดยการใช้ภาษาของตน

นอกจากนี้เพียเจท์ (Piaget) ยืนยันว่า พัฒนาการทางภาษาของเด็กเป็นไปพร้อมๆ กับความสามารถด้านการให้เหตุผล การตัดสิน และด้านตรรกศาสตร์ เด็กต้องการสิ่งแวดล้อมที่จะส่งเสริมให้เด็กสร้างกฎ ระบบเสียง ระบบคำ ระบบประโยค และความหมายของภาษา นอกจากนี้เด็กยังต้องการฝึกภาษาด้วยวิธีการหลาย ๆ วิธีและจุดประสงค์หลาย ๆ อย่าง

5

1.3การส่งเสริมทักษะด้านภาษาการพูดของเด็กปฐมวัย

เด็กในช่วงปฐมวัย หรือวัย 3-4 ปี ถือเป็นช่วงตกผลึกทางภาษา เด็กจะมีพัฒนาการดีในด้านการใช้ภาษา เรียนรู้คำใหม่ๆ ได้มากขึ้น ออกเสียงได้สมบูรณ์ ถ้าอยู่ในสภาพแวดล้อมที่ดี มีการใช้ภาษาได้ถูกต้อง และมักจะชอบถามคำถามถึงสิ่งต่างๆ รอบตัว เด็กในช่วงอายุ 3-4 ปี จะอยู่ในระยะขยาย (The Stage of Expansion) จะเริ่มหัดพูดเป็นคำๆ ระยะแรกจะเป็นการพูดโดยเรียกชื่อคำนาม เรียกชื่อคนที่อยู่รอบข้าง สิ่งของต่างๆ ที่อยู่รอบตัว รวมทั้งคำคุณศัพท์ที่เด็กได้ยินผู้ใหญ่พูดกัน เด็กวัยนี้มีความสนใจสิ่งแวดล้อมรอบๆ ตัว เช่น คน สัตว์ สิ่งของ ธรรมชาติ ของเล่น ชอบฟังคำพูดซ้ำๆ สั้นๆ คําคล้องจอง ชอบฟังนิทานสั้นๆ ดูการ์ตูน ชอบดูรูป สี ดูตัวหนังสือน้อย ดูรูปมาก แต่เด็กวัยนี้จะมีความสนใจในระยะสั้นมาก ประมาณ 5–10 นาที

พัฒนาการทางภาษา เด็กอายุ 3 - 4 ปี ช่างพูดจา มีเหตุมีผล ชอบใช้คำถามว่า อะไร อย่างไร ทำไม เมื่อไร เข้าใจภาษาพูดง่ายๆ ของผู้ใหญ่ แต่จะยังไม่เข้าใจในสิ่งที่มองเห็น ยังไม่เข้าใจความหมาย คำสั่งหรือคำขอร้องจากผู้ใหญ่ พัฒนาการทางภาษาเจริญเร็วมาก จะตั้งคำศัพท์ใหม่ๆ หรือเรียกชื่อสิ่งที่ไม่เคยรู้จักมาก่อนได้ เด็กบางคนจะคิดคำพูด สร้างท่วงทำนองการพูด และทำเสียงแปลกๆ และชอบใช้คำว่า “สมมติว่า...”

รู้จักและเข้าใจคำศัพท์ เช่น คำบอกตำแหน่ง คำบอกกาลเวลา คำบอกความรู้สึกและความคิดที่เป็นนามธรรมได้ เช่น ดี เหนื่อย หนาว ร้อน อุ่น และรู้จักการปฏิเสธ จะรู้จักนำเอาคำศัพท์มาเรียงเป็นคำพูด และจะพูดได้ยาวขึ้น มีกฏเกณฑ์ทางไวยากรณ์มากขึ้น เรียงประโยคได้ถูกต้อง บางคนที่เคยพูดช้าหรือไม่ค่อยพูดตอนอายุ 2 ปี จะพูดเยอะมาก กลับกันบางคนอาจจะพูดติดอ่าง เด็กจะเริ่มหัดอาน ยังไม่มีอารมณ์ร่วม และยังอ่านเรื่องตลกไม่เข้าใจ

การส่งเสริมพัฒนาการทางภาษาของเด็กวัย 3-4 ปี

* เด็กมักสงสัยและมีคำถามมากมาย ควรตอบคำถาม ด้วยคำตอบง่ายๆ สั้นๆ และใช้ภาษาที่ถูกต้อง
* อ่านหนังสือให้เด็กฟัง และใช้หนังสือภาพ (Picture books)มาประกอบการเล่าเพื่อให้เข้าใจง่ายขึ้น และกระตุ้นให้เด็กใฝ่รู้มากขึ้น
* อ่านบทอาขยานสั้นๆ ง่ายๆ หรือคำคล้องจอง จะช่วยให้เด็กเรียนรู้พื้นฐานของระบบเสียงที่เกี่ยวข้องกับการอ่านได้ง่ายขึ้น
* สร้างความเข้าใจที่ถูกต้อง เรื่องลำดับก่อนหลัง สิ่งที่เป็นนามธรรม ได้แก่ สี ขนาด จำนวน เป็นต้น
* สอนให้เด็กรู้จักคำศัพท์หรือคำพูดที่บอกอารมณ์ความรู้สึกทั้งของตนเองและผู้อื่น เช่น ถ้าเด็กรู้สึกโกรธ เมื่อถูกแย่งของเล่น ควรสอนให้เด็กเข้าใจว่า อารมณ์ที่เกิดขึ้นคือ อารมณ์โกรธ โดยพูดว่า “หนูรู้สึกโกรธที่ถูกแย่งของเล่น” เมื่อเด็กพูดคำหยาบ ไม่ควรดุหรือลงโทษ เพราะเด็กยังไม่เข้าใจความหมายของคำหยาบ ควรสอนให้ใช้คำอื่นแทน



**6**

**1.4** ความหมายความสำคัญของนิทาน

ความหมายของนิทาน มีหน่วยงาน และนักวิชาการหลายท่าน ได้กล่าวถึงความหมายของนิทานไว้ได้ ดังนี้ เกษลดา มานะจุติและ อภิญญา มนูญศิลป์ (2544 : 1) ได้ให้ความหมายของนิทานว่า หมายถึง เรื่องเล่าต่อกัน มาโดยใช้วาจาหรือเล่าโดยแสดงภาพประกอบ หรือการเล่าโดยวัสดุอุปกรณ์ ใช้ประเภทต่างๆประกอบก็ได้เช่น หนังสือภาพ หุ่นหรือการใช้คนแสดงบทบาทลีลาเป็นไปตามเนื้อเรื่องของนิทานนั้นๆ แต่เดิมมานิทานถูกเล่าสู่กันและกันด้วยปากสืบกันมาเพื่อ เป็นเครื่องบันเทิงใจในยามว่าง และเพื่อถ่ายทอดความเชื่อความศรัทธาเลื่อมใสในสิ่งศักดิ์สิทธิ์ที่เป็นที่ยึดถือของคนแต่ละกลุ่ม

วิไล มาศจรัส (2545 : 12) ได้กล่าวถึงความหมายของนิทานว่า นิทาน หมายถึง เรื่องที่เล่ากันมา เช่นนิทานอีสป นิทานชาดก ในทางคติชนวิทยา ถือว่า นิทานเป็นเรื่องเล่าสืบสานต่อๆ กันมา ถือเป็นมรดกทางวัฒนธรรมอย่างงหนึ่งในหลายอย่างของมนุษย์เป็นสิ่งที่มีความหมาย มีคุณค่าซึ่งนิทานนั้นจะมีทั้งนิทานเล่าปากเปล่า จดจากัน มาแบบมุขปาฐะและนิทานที่มีการเขียนการบันทึกไว้เป็นลายลักษณ์อักษร ราชบัณฑิตยสถาน พุทธศักราช 2542(2546 : 588) ได้ระบุความหมายของนิทานไว้ว่านิทาน หมายถึงเรื่องที่เล่ากันมา เช่น นิทานชาดก นิทานอีสป

เกริก ยุ้นพันธ์(2547 : 8) ได้ให้ความหมายของนิทานไว้ว่าหมายถึง เรื่องราวที่เล่าสืบต่อกันมาตั้งแต่สมัยโบราณ เป็นการผูกเรื่องขึ้น เพื่อให้ผู้ฟังเกิดความสนุกสนานเพลิดเพลิน และสอดแทรกคติสอนใจลงไป

ประคอง นิมมานเหมินทร์(2550 : 9)ได้ให้ความหมายของนิทานว่า หมายถึง เรื่องที่เล่ากันต่อๆ มาจากคนรุ่นหนึ่งสู่คนอีกรุ่นหนึ่งโดยไม่ทราบว่า ใครเป็นผู้แต่ง เช่น นิทานเรื่องสังข์ทองปลาบู่ทอง หรือโสนน้อยเรือนงาม มีการเล่าสู่กันฟังจากปู่ย่าตายายของเรา พ่อแม่ของเรารวมทั้งตัวเราเอง ไปจนถึงลูกหลานเหลนโหลนของเรา เป็นทอดๆ กันไปรุ่นแล้วรุ่นเล่า บางครั้งก็แพร่กระจายจากท้องถิ่นหนึ่งไปสู่อีกท้องถิ่นหนึ่ง เช่น นิทานเรื่องสังข์ทองอาจมีหลายสำนวน แล้วแต่ความทรงจำ ความเชื่อ อารมณ์ของผู้เล่าและวัฒนธรรมในแต่ละท้องถิ่น

ความสำคัญของนิทาน

นิทานเป็น สิ่งที่สำคัญต่อชีวิตเด็ก ช่วยให้เด็กมีความสุขให้แง่คิดและคติสอนใจการจัดประสบการณ์ให้เด็กโดยใช้นิทานเป็นสิ่งจา เป็นเพราะการเล่านิทาน สามารถใช้เป็นเครื่องมือในการพัฒนาและเตรียมความพร้อมให้กับเด็ก ได้มีนักวิชาการกล่าวถึงความสำคัญของนิทานไว้หลายท่านดังต่อไปนี้

เกริก ยุ้นพันธ์ (2547 : 55 - 56)ได้กล่าวถึงความสำคัญของการเล่านิทาน ดังนี้

          1. เด็กๆ หรือผู้ฟังจะเกิดความรู้สึกอบอุ่นและใกล้ชิด เป็นกันเองกับผู้เล่า

2. เด็กๆ หรือผู้ฟังจะเกิดความรู้สึกร่วมในขณะฟัง ทา ให้เขาเกิดความเพลิดเพลินผ่อนคลายและสดชื่นแจ่มใส

3. เด็กๆ หรือผู้ฟังจะมีสมาธิหรือความตั้งใจที่มีระยะเวลานานขึ้นหรือยาวขึ้น โดยเฉพาะผู้เล่าที่มีความสามารถในการตรึงให้ผู้ฟังหรือกเด็กๆใจจดจ่ออยู่กับเรื่องราวที่ผู้เล่าเล่าเรื่องที่มีขนาดยาว

4. เด็กๆ หรือผู้ฟังจะถูกกล่อมเกลาด้วยนิทานที่มีเนื้อหาส่งเสริมคุณธรรมและจริยธรรม ทำให้เด็กๆ และผู้ฟังเข้าใจในความดีและความงามยิ่งขึ้น

5. นิทานจะทา ให้เด็กๆ หรือผู้ฟังมีความละเอียดอ่อน รู้จักการรับและการให้มองโลกในแง่ดี

6. นิทานจะทำให้เด็กๆ หรือผู้ฟังใช้กระบวนการคิดในการพิจารณาแก้ปัญหาได้

7

7. นิทานสามารถสร้างความกล้าให้กับเด็กๆหรือผู้ฟังโดยการแสดงออกที่ผ่านกระบวนการคิดที่มีประสิทธิภาพ

8. เด็กๆ ผู้ฟังจะได้ความรู้ที่เป็นประโยชน์และสามารถประยุกต์ใช้กับชีวิตประจำวันได้

9. นิทานช่วยสร้างเสริมจินตนาการที่กว้างไกลไร้ขอบเขตให้กับเด็กหรือผู้ฟัง

10. นิทานสามารถช่วยให้เด็กๆ และผู้ฟังได้รู้จักการใช้ภาษาที่ถูกต้อง การออกเสียง การกระดกลิ้นตัว ร เรือ และ ล สิงได้อย่างถูกต้องและเป็นธรรมชาติ

1.5 ประโยชน์ของนิทาน

 1. นิทานช่วยเสริมปัญญาเด็ก ในขณะที่พ่อแม่เล่านิทาน บรรยากาศขณะเล่านิทานที่เกิดขึ้นเป็นบรรยากาศแห่งความสุขของทุกคน เป็นบรรยากาศแห่งความรัก  ความอบอุ่น สร้างความผูกพันมั่นใจ เชื่อมั่นในตนเอง ซึ่งจะเสริมปัญญาเด็กได้อย่างดี

  2. นิทานช่วยปลูกฝังให้เด็กเป็นคนช่างคิด ช่างถามและช่างสังเกตนิทานช่วยให้เด็กเป็นเด็กกล้าถาม เด็กจะมีความมั่นใจ ฉลาด แสดงความคิดเห็นถูกจังหวะ เรียกว่ามีความฉลาดทั้งทางปัญญา( IQ)และฉลาดทางอารมณ์ ( EQ)ด้วย

  3. นิทานทำให้เด็กเรียนรู้ภาษาได้เร็ว การเล่านิทานเปรียบเสมือนการสอนภาษาไปในตัว เด็กจะได้ยินได้ฟังรูปประโยค การใช้ภาษา ทำให้เด็กเกิดทัศนคติที่ดีต่อการเรียนนั้นๆ

 4. นิทานทำให้เด็กจับประเด็นเก่ง วิเคราะห์เก่ง การเล่านิทานให้เด็กฟัง เล่าซ้ำๆเด็กจะจำได้ทั้งเรื่อง เด็กจะมองภาพรวมของเรื่อง ทำให้เด็กรู้จักจับประเด็น ย่อความเป็น รู้จักมองสรรพสิ่งเป็นระบบ เข้าใจเรื่องได้อย่างรวดเร็ว

  5. นิทานสร้างให้เด็กมีจินตนาการ ในขณะที่พ่อแม่เล่านิทานนั้น น้ำเสียงที่เล่าเรื่องนั้นจะกระตุ้นให้เด็กสร้างจินตนาการเป็นภาพ จินตนาการยิ่งใหญ่กว่าความรู้ จินตนาการสร้างสรรค์สิ่งต่างๆใหม่ๆเกิดขึ้นในโลกของเรานี้ การเล่านิทานบ่อยๆ มากๆเรื่องจึงเป็นการสร้างจินตนาการไปพร้อมๆกับการรับรู้ถึงความใหม่ที่ลูกยังไม่เคยรู้มาก่อน

1.6 รูปแบบของการเล่านิทานที่ส่งเสริมทักษะด้านการพูดของเด็กปฐมวัย

1.การเล่านิทานแบบปากเปล่า เป็นนิทานที่ผู้เล่าเรื่องจะต้องเตรียมตัวให้พร้อม ตั้งแต่การเลือกเรื่องให้เหมาะสมและสอดคล้องกับกลุ่มผู้ฟังนิทานปากเปล่าเป็นนิทานที่ดึงดูดและเร้าความสนใจของผู้ฟังด้วยน้ำเสียง แววตา และท่าทางประกอบการเล่าของผู้เล่าที่สง่างามและพอเหมาะพอดี

2.นิทานที่เล่าโดยใช้สื่ออุปกรณ์ในขณะที่เล่า เป็นนิทานที่ผู้เล่าจะต้องใช้สื่อที่เตรียมหรือหามาเพื่อใช้ประกอบการเล่า เช่น เล่าโดยใช้หนังสือ นิทานหุ่นนิ้วมือ นิทานเชิด นิทานเชือก เป็นต้น หรือขณะเล่าอาจมีดนตรีประกอบจังหวะเพื่อทำให้การเล่าสนุกสนานยิ่งขึ้น

3.การเล่านิทานประกอบท่าทาง การเล่านิทานแบบนี้เป็นการเล่านิทานที่มีชีวิตชีวามากกว่าการเล่านิทานปากเปล่า เพราะเด็กสามารถติดตามเรื่องที่เล่าได้ และจินตนาการเป็นรูปธรรมมากขึ้นตามท่าทางของผู้เล่า สนุกสนานมากขึ้นเพราะเห็นภาพพจน์ของเรื่องที่เล่า ท่าทางที่ใช้ประกอบการเล่านิทานอาจเป็นท่าทางของผู้เล่าท่าทางแสดงร่วมของเด็ก ได้แก่ การทำหน้าตา การแสดงท่าทางกาย หรือการเล่นนิ้วมือประกอบการเล่า

8

4. การเล่านิทานประกอบภาพ ภาพที่ใช้ในการเล่ามีหลายชนิด มีทั้งภาพถ่าย ภาพโปสเตอร์ ภาพจากหนังสือ ภาพวาด ภาพสไลด์ ภาพเคลื่อนไหว หรือภาพฉาย การที่มีภาพสวยๆ มาประกอบการเล่าเป็นการจูงใจให้เด็กติดตามเรื่องราวด้วยความอยากรู้ เด็กจะสนุกสนานมากขึ้นถ้าในขณะฟังเรื่องและดูภาพ ผู้เล่าจะต้องกระตุ้นให้เด็กแสดงความคิดเห็นและร่วมสร้างจินตนาการให้กับนิทานที่เล่า

5.นิทานวาดไปเล่าไป เป็นการเล่านิทานที่ผู้เล่าจะต้องมีประสบการณ์การเล่านิทานแบบปากเปล่าอยู่มากพอสมควร แต่ต้องเพิ่มการวาดรูปในขณะเล่าเรื่องราว รูปหรือภาพที่เล่าออกมาอาจสอดคล้องกับเรื่องที่เล่าหรือบางครั้งเมื่อเล่าจบรูปที่วาดจะไม่สอดคล้องกับเรื่องที่เล่าเลยก็ได้คือจะได้ภาพใหม่เกิดขึ้น

6.นิทานพับกระดาษและฉีกกระดาษ เป็นนิทานที่ผู้เล่าจะต้องเล่านิทานพร้อมๆกับการพับกระดาษและฉีกกระดาษจะต้องพอดี กับเหตุการณ์ๆหรือสัมพันธ์กันอย่างพอดีพอเหมาะตลอดเรื่องการเล่านิทานทั้งหมดนั้นจะน่าสนใจหรือไม่ อยู่ที่วิธีการเล่า น้ำเสียง การเว้นจังหวะและระยะเวลาในการนำเสนอนิทาน

7.การเล่านิทานประกอบเส้นเชือก เป็นนิทานที่ผู้เล่าจะเล่าแบบปากเปล่า ประกอบกับการสร้างสรรค์เชือกให้มีความสัมพันธ์กับการเล่าอย่างต่อเนื่อง ผู้ดูหรือผู้ฟังจะตื่นเต้นกับการสร้างสรรค์เชือกจากผู้เล่าเป็นรูปร่างต่างๆ ประกอบกับการเล่าเรื่อง

2.1 วิจัยต่างประเทศ

มอร์โรว์ (Morrow, 1993) ได้ทำการวิจัยผลของการเล่านิทานแบบเล่าเรื่องซ้ำโดยไม่มี การชี้แนะในระดับเด็กวัยอนุบาลอายุเฉลี่ย5 ปี7 เดือน ผู้วิจัยและผู้ช่วยแบ่งเด็กออกเป็น 2 กลุ่ม คือ กลุ่มทดลองและกลุ่มควบคุม วิธีดำเนินการวิจัยผู้วิจัยและผู้ช่วยวิจัยเล่านิทานเรื่องเดียวกันให้เด็ก ฟังในช่วงเวลาเล่านิทานปกติหลังเล่านิทานให้กลุ่มควบคุมวาดภาพจากเรื่องที่ฟังและกลุ่มทดลอง เล่าเรื่องซ้ำให้ครูฟังเป็นรายบุคคลโดยไม่มีระดับ .05

อมอริจิ (Amoriggi, 1981, pp. 1366A-1367A) ได้ศึกษาความสามารถในการเล่านิทาน ของเด็กปฐมวัย โดยผู้วิจัยจะเล่านิทานให้เด็กฟังแล้วให้เด็กเล่าเรื่องย้อนกลับและเล่าเรื่องราวต่อจาก 51 ผู้วิจัย ทําการทดลองครั้งละ 15-20 นาที เป็นเวลา 2 สัปดาห์ ผลการศึกษาพบว่าเด็กสามารถเล่านิทาน ได้ถูกต้องโดยการเรียงลําดับเหตุการณ์ต่าง ๆ ได้ดีขึ้น และเด็กสามารถนําเอานิทานที่ฟังไปประยุกต์ เล่าต่อ

วูดเวิร์ด,คาโรลีน และเจอโรม (Woodward, Carolyne & Jerome, 1977, p. 1) ได้ศึกษา รูปแบบการเริ่มเขียนของเด็กระดับปฐมวัย พบว่า เด็กมีความพร้อมในการฟังการอ่านออกเสียงและ การผูกประโยคจะมีความสามารถในการเขียนสูงกว่าเด็กที่ไม่พร้อมด้านการฟังการออกเสียงและ การผูกประโยค

2.2 วิจัยในประเทศ

กณิการ์ พงศ์พันธุ์สถาพร (2553, หน้า 60)ได้ศึกษาพัฒนาการทางการพูดของเด็กปฐมวัย ที่เป็นผลมาจากการจัดกิจกรรมการแสดงประกอบการเล่านิทาน ผลการวิจัยพบว่า หลังการทดลอง ระดับความสามารถทางด้านการพูดของเด็กปฐมวัยที่ได้รับการจัดกิจกรรมการแสดงประกอบ การเล่านิทาน โดยรวมและรายด้านอยู่ในระดับดีทั้งสามด้าน ได้แก่ด้านการพูดคําศัพท์ การพูด ประโยค และการพูดเรื่องราว มีค่าสูงกว่าก่อนจัดกิจกรรมอย่างมีนัยสําคัญทางสถิติ .01

จีรวรรณ นนทะชัย (2555, หน้า 73) ได้ศึกษาเกี่ยวกับความสามารถทางด้านการพูด ของเด็กปฐมวัยที่ได้รับการจัดประสบการณ์เล่านิทานประกอบการวาดภาพ ผลการวิจัยพบว่า หลังการทดลองระดับ

9

ความสามารถทางด้านการพูดของเด็กปฐมวัยที่ได้รับการจัดกิจกรรมการแสดง ประกอบการเล่านิทาน โดยรวมและรายด้านอยู่ในระดับดีทั้งสามด้าน ได้แก่ ด้านการพูดคําศัพท์ การพูดประโยค และการพูดเรื่องราว มีค่าสูงกว่าก่อนจัดกิจกรรมอย่างมีนัยสําคัญทางสถิติ .01

ณัฐวดี ศิลากรณ์ (2556, หน้า 58-59) ได้ศึกษาเกี่ยวกับ ความสามารถทางการพูดของเด็ก ปฐมวัยที่ได้รับการจัดกิจกรรมการเล่านิทานประกอบหุ่น ผลการวิจัยพบว่า หลังการทดลองระดับ ความสามารถด้านการพูดของเด็กปฐมวัยหลังการจัดกิจกรรมเล่านิทานประกอบหุ่นมีค่าสูงกว่า ก่อนการจัดกิจกรรมอย่างมีนัยสําคัญทางสถิติที่ระดับ .01

มยุรีกันทะลือ(2543, หน้า60) ได้ศึกษาผลของการจัดกิจกรรมการอ่านตามแนว การสอนภาษาแบบธรรมชาติต่อพัฒนาการด้านการอ่านภาษาไทยของเด็กปฐมวัยที่พูดภาษาถิ่น อายุระหว่าง 5-6 ปีจํานวน 10 คน ผลการวิจัยพบว่าหลังการทดลอง เด็กปฐมวัยมีพัฒนาการ ด้านการอ่านภาษาไทยสูงขึ้นอย่างมีนัยสําคัญทางสถิติที่ระดับ .05

พนิดา ชาตยาภา (2544, หน้า 55) ได้ศึกษากระบวนการพัฒนาการสื่อความหมายของเด็ก ปฐมวัยโดยการสร้างเรื่องราวในกิจกรรมศิลปสร้างสรรค์ตามแนวการสอนภาษาแบบธรรมชาติ วิเคราะห์ข้อมูลเชิงคุณภาพ ผลการวิจัย พบว่า ผู้วิจัยมีการปรับบทบาทตนเองทุกสัปดาห์ เด็กมีพัฒนาการสื่อความหมายเพิ่มขึ้นทุกด้าน ทั้งการฟัง พูดอ่าน เขียน

ประไพ แสงดา (2544, หน้า 57) ได้ศึกษาผลการจัดกิจกรรมเสริมการเล่านิทานไม่จบเรื่อง ที่มีต่อความสามารถด้านการเขียนของเด็กปฐมวัยกลุ่มตัวอย่างที่ใช้ในการศึกษาเป็นนักเรียน ชาย-หญิงอายุระหว่าง 4-5 ปีจํานวน 15 คน ผลการวิจัยพบว่า ความสามารถด้านการเขียนของเด็ก ปฐมวัยในแต่ละช่วงระยะเวลาการจัดกิจกรรมเสริมการเล่านิทานไม่จบเรื่อง มีการเปลี่ยนแปลง ขั้นความสามารถด้านการเขียนสูงขึ้น

**10**

**บทที่ 3**

**การดำเนินงานวิจัย**

ในกรณีศึกษาวิจัยเพื่อส่งเสริมทักษะภาษาด้านการพูดของเด็กปฐมวัย ห้องเรียนสีเหลือง ศูนย์พัฒนาเด็กเล็กเทศบาลตำบลด่านช้าง โดยใช้หนังสือนิทานเป็นสื่อ ผู้วิจัยได้ดำเนินการวิจัย ดังนี้

**กลุ่มเป้าหมาย**

การศึกษาครั้งนี้เป็นการศึกษาแบบกรณีเจาะจง ของนักเรียนห้องเรียนสีเหลือง ภาคเรียนที่ 2 ปีการศึกษา 2561 ศูนย์พัฒนาเด็กเล็กเทศบาลตำบลด่านช้าง จำนวน 4 คน ที่มีปัญหาด้านการพูด

**เครื่องมือที่ใช้ในการวิจัย**

เครื่องมือที่ใช้ในการวิจัยครั้งนี้ ได้แก่

1. นิทานเรื่องพ่อจ๊ะพ่อจ๋า นิทานเรื่องแม่จ๊ะ แม่จ๋า นิทานเรื่องลูกจ๊ะ ลูกจ๋า
2. แผนการจัดกิจกรรมการเล่านิทาน จำนวน 3 แผน
3. แบบสังเกตพฤติกรรมด้านการพูด มีคะแนนแบบรูบิคส์ 3 ระดับ

**การพัฒนาและหาประสิทธิภาพ**

3.1 ศึกษานิทาน ทฤษฎีและรูปแบบการเล่านิทาน ที่ใช้ในการส่งเสริมทักษะด้านการพูดของเด็กปฐมวัย

3.2 พัฒนาแบบสังเกตพฤติกรรมด้านการพูด โดยนำแบบสังเกตพฤติกรรมให้ผู้เชี่ยวชาญจำนวน 3 คน ตรวจสอบความเหมาะสมและความเป็นไปได้แล้วหาค่าความสอดคล้อง (IOC) ให้พิจารณาเหตุผลเป็นรายข้อเพื่อนำข้อเสนอแนะมาปรับปรุง ดังนี้

เห็นว่าสอดคล้อง ให้คะแนน +1

เห็นว่าไม่สอดคล้อง **ให้คะแนน -1**

ไม่แน่ใจ ให้คะแนน 0

ทั้งนี้เกณฑ์ IOC อยู่ในระดับเท่ากันหรือมากกว่า 0.50 ขึ้นไปถือว่ามีความสอดคล้องและคัดเลือกไว้ใช้ ค่าต่ำกว่า 0.50 ให้พิจารณาเหตุผลเป็นรายข้อเพื่อนำข้อเสนอแนะมาปรับปรุง

* 1. ผู้วิจัยปรับปรุงตามข้อเสนอแนะ

**การเก็บรวบรวมข้อมูล**

4.1 กลุ่มเป้าหมายได้มาจากแบบเจาะจง

4.2 แบบแผนวิจัยใช้แบบ

O,1 T O,2

เมื่อ O,1 แทนการสังเกตก่อนการทดลอง

เมื่อ T แทนการทดลอง

เมื่อ O,2 แทนการสังเกตหลังการทดลอง

4.3 การดำเนินการศึกษาครั้งนี้ จัดโดยการให้เด็กร่วมกันทำกิจกรรมเล่านิทาน ซึ่งการที่เด็กได้ร่วมทำการทดลองในภาคเรียนที่ 2 ปีการศึกษา 2561 โดยใช้ระยะเวลาในการทดลอง 15 ครั้ง ทั้งหมดรวม 3

11

สัปดาห์ ใช้เวลาในการทำกิจกรรมครั้งล่ะ 20 นาที ซึ่งจัดให้เด็กร่วมทำกิจกรรมการเล่านิทานที่หลากหลาย และครูเล่านิทานให้เด็กฟังและเด็กท่องตาม การศึกษานี้จัดเป็นลักษณะของกลุ่มใหญ่ และการสังเกตพฤติกรรมทางด้านการพูด การศึกษา โดยผู้วิจัยเป็นผู้ดำเนินการทดลอง ดังนี้

|  |  |  |  |  |
| --- | --- | --- | --- | --- |
| สัปดาห์ที่ | แผนการจัดการเรียนรู้ | ชื่อหน่วยการเรียนรู้ | เวลา | เครื่องมือ |
| 1 | เรื่องราวเกี่ยวกับบุคคลและสถานที่แวดล้อมเด็ก | แม่จ๊ะแม่จ๋า | 20 นาที | แบบบันทึกการสังเกตพฤติกรรมทางด้านการพูด |
| 2 | พ่อจ๊ะพ่อจ๋า |
| 3 | ลูกจ๊ะลูกจ๋า |

**การวิเคราะห์ข้อมูล**

หาค่าเฉลี่ยแบบสังเกตพฤติกรรมด้านการพูด แบบรูบิคส์ 3 ระดับ โดยครูผู้ดูแลเด็กวัดพฤติกรรมที่ตรงกับนักเรียนมากที่สุด

12

**บทที่ 4**

**ผลการวิจัย**

การศึกษาทำรายงานวิจัย การส่งเสริมทักษะด้านการพูดของเด็กปฐมวัย ห้องเรียนสีเหลือง ศูนย์พัฒนาเด็กเล็กเทศบาลตำบลด่านช้าง โดยใช้หนังสือนิทานเป็นสื่อ ได้ทำการวิเคราะห์ข้อมูล โดยการสังเกตพฤติกรรมเด็กที่แสดงออกทางด้านการพูดและประเมินคะแนนจากพฤติกรรม จำนวน 3 สัปดาห์ มีรายการประเมิน 15 รายการ ดังนี้

บอกชื่อสิ่งต่างๆที่อยู่ในนิทาน

1 พ่อ

2 แม่

3 ลูก

4 โต๊ะกินข้าว

5 ของเล่น

การพูดเล่าเรื่องจากภาพในนิทาน (ใคร ทำอะไร ที่ไหน)

1 แม่กำลังเล่านิทานให้ลูกฟัง

2 แม่กำลังทำกับข้าว

3 แม่กำลังอุ้มลูกที่ร้องไห้อยู่

4 พ่อกับลูกเล่นและหัวเราะกัน

5 เด็กกำลังนั่งรับประทานอาหาร

การแต่งประโยคปากเปล่า

1 เด็กกำลังปั่นจักรยาน

2 แม่กำลังเล่านิทาน

3 พ่อกำลังล้างรถ

4 เด็กกำลังนั่งรับประทานอาหาร

5 แม่กำลังทำกับข้าว

โดยมีรายการคะแนนเต็มรายการละ 3 คะแนน ดังนั้นเด็กจะมีคะแนนสำหรับการปฏิบัติ 15 รายการต่อวัน มีคะแนนเต็ม 45 คะแนน เมื่อเด็กปฏิบัติครบใน 1 สัปดาห์ หรือปฏิบัติกิจกรรมครบ 5 วัน คะแนนรวมจึงเป็นสัปดาห์ละ 225 คะแนน ผู้วิจัยจึงนำคะแนนในแต่ละสัปดาห์ของเด็ก 4 คน มาแสดงเป็นคะแนนรวม จำนวน 3 สัปดาห์ ดังนี้

13

ตารางแสดงค่าคะแนนจากการปฏิบัติเพื่อส่งเสริมทักษะด้านการพูดของเด็กปฐมวัย 3 สัปดาห์

|  |  |  |  |
| --- | --- | --- | --- |
| เลขที่ | คะแนนรวมเต็ม 225 คะแนน | | |
| สัปดาห์ที่ 1 | สัปดาห์ที่ 2 | สัปดาห์ที่ 3 |
| 1 | 27 | 30 | 42 |
| 2 | 18 | 27 | 33 |
| 3 | 30 | 33 | 42 |
| 4 | 24 | 30 | 36 |
| รวม | 99 | 120 | 153 |
| ค่าเฉลี่ย | 44 | 53.33 | 68 |

กราฟแสดงค่าคะแนนจากการปฏิบัติเพื่อส่งเสริมทักษะด้านการพูดของเด็กปฐมวัย 3 สัปดาห์

จากตารางแสดงค่าคะแนนการปฏิบัติการจัดกิจกรรมการส่งเสริมทักษะด้านการพูดของเด็กปฐมวัยใน 3 สัปดาห์ เป็นการเก็บคะแนนจากกลุ่มเป้าหมาย 4 คน เป็นเด็กศูนย์พัฒนาเด็กเทศบาลตำบลด่านช้าง มีรายการ 15 รายการ 1.พ่อ 2.แม่ 3.ลูก 4.โต๊ะกินข้าว 5.ของเล่น 6.แม่กำลังเล่านิทานให้ลูกฟัง

7.แม่กำลังทำกับข้าว 8.แม่กำลังอุ้มลูกที่ร้องไห้อยู่ 9.พ่อกับลูกเล่นและหัวเราะกัน 10.เด็กกำลังนั่งรับประทานอาหาร 11.เด็กกำลังปั่นจักรยาน 12.แม่กำลังเล่านิทาน 13.พ่อกำลังล้างรถ 14.เด็กกำลังนั่งรับประทานอาหาร

15.แม่กำลังทำกับข้าว เด็กมีคะแนนจากผลการปฏิบัติการจัดกิจกรรมการส่งเสริมทักษะด้านการพูดของเด็กปฐมวัย รายสัปดาห์ ตลอด 3 สัปดาห์ มีค่าร้อยละถึงการแสดงพฤติกรรมที่ทำได้ดีขึ้น เพิ่มขึ้น 44,53.33,68 ดีขึ้นตามลำดับ

14

**บทที่ 5**

**สรุปผล อภิปรายผล และข้อเสนอแนะ**

การทำงานวิจัยในครั้งนี้เป็น เพื่อส่งเสริมทักษะด้านการพูดของเด็กปฐมวัย ห้องเรียนสีเหลือง ศูนย์พัฒนาเด็กเล็กเทศบาลตำบลด่านช้าง โดยใช้หนังสือนิทานเป็นสื่อและการหาประสิทธิภาพของนิทานที่นำมาเล่าให้กับนักเรียนฟัง โดยการเล่าแบบซ้ำ ๆ

**สรุปการวิจัย**

การวิจัยนี้มีวัตถุเพื่อส่งเสริมทักษะในการพูด โดยใช้นิทานเป็นสื่อ

ประชากรที่ศึกษาในครั้งนี้เป็นนักเรียน ชาย – หญิง ห้องเรียนสีเหลือง ภาคเรียนปี 2 ปีการศึกษา 2561 ศูนย์พัฒนาเด็กเล็กเทศบาลตำบลด่านช้าง จำนวน 4 คน

- การเปลี่ยนแปลงทางด้านภาษาพูด เด็กเริ่มมีการเปลี่ยนแปลงขึ้นเรื่อย ๆ จากการพูดออกเสียงไม่ค่อยชัดและการเล่าเรื่องที่ยังไม่เป็นเรื่องราวจนเริ่มชัดเจน และเป็นเรื่องราวได้มากขึ้น สามารถสื่อสารกับเพื่อนและครูได้ดียิ่งกว่าเดิม มีความสนุกสนานเพลิดเพลินและมีความสนุกสนานในการฟังนิทาน

**อภิปรายผล**

การทำผลงานวิจัยในครั้งนี้ ผลการสังเกตการณ์จัดกิจกรรมการเล่านิทาน น้องสมายด์ น้องแสตมป์ น้องฟ้าใส น้องหนูดี มีพฤติกรรมการพูดชัดขึ้น แสดงให้เห็นว่านิทานมีอิทธิพลต่อพฤติกรรมทางด้านการพูดของเด็ก ให้เด็กได้แสดงความรู้สึกผ่านสื่อและการพูดได้อย่างสนุกสนาน การเล่านิทานเป็นกิจกรรมที่มีประโยชน์ต่อพัฒนาการด้านต่างๆ ทุกวัน เด็กสามารถพัฒนาสติปัญญา อารมณ์ ภาษา สังคม บุคลิกภาพ ตลอดจนความคิดสร้างสรรค์ โดยใช้นิทานเป็นสื่อในการร่วมกิจกรรมต่าง ๆ หากอยากให้เด็กฉลาดหลักแหลมต้องเล่านิทานให้เขาฟัง การเล่านิทานซ้ำ ๆ จะช่วยให้การเชื่อมต่อของเซลส์สมองมีประสิทธิภาพมากขึ้นมีจินตนาการ การคิด การพูดได้อย่างต่อเนื่อง

ดังนั้น หนังสือนิทานจึงเป็นส่วนหนึ่งของการคิดและพูดนำไปสู่การเขียน อยากอ่าน ชื่อหนังสือนิทานในแต่ละเรื่อง ได้ ผู้เล่าจึงต้องให้เด็กได้ดูหนังสือนิทานแล้วเล่าสิ่งที่ตัวของผู้ฟังอยากบอกเล่าให้ผู้อื่นฟังเป็นการพัฒนาการทางด้านการพูดให้ดีขึ้น

**ข้อสังเกตที่ได้จากการวิจัย**

* เด็กมีพัฒนาการทางด้านการสื่อสารกับผู้อื่นได้ชัดเจนขึ้น
* การจัดกิจกรรมการเล่านิทานโดยใช้รูปภาพประกอบที่หลากหลายเพื่อให้เด็กเกิดการเรียนรู้ที่ดีขึ้น
* เด็กส่วนใหญ่มีความสนใจ และร่วมกิจกรรมอย่างมีความสุขสนุกสนานเพลิดเพลิน

**ข้อเสนอแนะ**

* นิทานสามารถนำไปใช้กับกิจกรรมได้หลายกิจกรรม เพื่อให้ผู้เรียนเกิดความสนุกสนานเพลิดเพลิน
* จากการที่ได้จัดกิจกรรมการเล่านิทานโดยใช้หนังสือนิทานประกอบภาพ เพื่อให้เด็กเกิดสิ่งเร้าและดึงดูดความสนใจ และเกิดการตอบโต้ทางการพูด
* ผู้ทำการวิจัยในชั้นเรียนควรนำผลงานไปเผยแพร่ให้กับผู้สอนท่านอื่น ๆ นำไปใช้เป็นแนวในการทำวิจัยในชั้นเรียนในโอกาสต่อไป

**แผนการจัดประสบการณ์เด็กปฐมวัย**

เรื่อง เรื่องราวเกี่ยวกับบุคคลและสถานที่แวดล้อมเด็ก หน่วย คุณแม่

วันที่…………..เดือน............ พ.ศ.............. เวลา 20 นาที

กิจกรรมเสริมประสบการณ์ (นิทาน แม่จ๊ะแม่จ๋า)

สาระสำคัญ นิทานช่วยส่งเสริมทักษะด้านการพูด และช่วยพัฒนาด้านอารมณ์ - จิตใจ ผ่านเรื่องราวความรัก ความอบอุ่นของพ่อแม่ที่มีต่อลูก

จุดประสงค์

- เพื่อให้เด็กได้พัฒนาทักษะด้านการพูด จากการฟังและการพูดสนทนาผ่านนิทานภาพ

- เพื่อให้เด็กได้ตระหนักรู้ว่าพ่อแม่เป็นผู้มีพระคุณ เป็นผู้ให้กำเนิดและอบรมเลี้ยงดูเขา

สาระการเรียนรู้

สาระที่ควรรู้ การพูดเรื่องราวความรัก ผ่านนิทานภาพ ประสบการณ์สำคัญ การสนทนาโต้ตอบ เล่าเรื่องราวจากการฟังนิทาน

ขั้นตอนการดำเนินกิจกรรม

ขั้นนำ - ครูและเด็กร่วมกันสร้างข้อตกลงระหว่างฟังนิทาน จากนั้นครูถามคำถามเด็กเกี่ยวกับการตอบแทนพระคุณพ่อแม่ ทำได้อย่างไรบ้าง (เด็กๆตอบ)

ขั้นสอน - ครูเล่านิทาน"แม่จ๊ะแม่จ๋า" ให้เด็กฟัง และร่วมกันสนทนากับเนื้อเรื่องในนิทาน

- เด็กออกมาแสดงความคิดเห็นและครูซักถามเนื้อเรื่องในนิทาน (ครูจดบันทึก)

ขั้นสรุป - ครูและเด็กร่วมกันสรุปถึงการตอบแทนพระคุณพ่อแม่ และความรักที่มีต่อลูก

ขั้นประเมินผล - แบบสังเกต/แบบบันทึก

สื่อการเรียนรู้ – นิทานแม่จ๊ะแม่จ๋า

**แผนการจัดประสบการณ์เด็กปฐมวัย**

เรื่อง เรื่องราวเกี่ยวกับบุคคลและสถานที่แวดล้อมเด็ก หน่วย คุณพ่อ

วันที่............. เดือน……….. พ.ศ........... เวลา 20 นาที

กิจกรรมเสริมประสบการณ์ (นิทาน พ่อจ๊ะพ่อจ๋า)

สาระสำคัญ นิทานช่วยส่งเสริมทักษะด้านการพูด และช่วยพัฒนาด้านอารมณ์ - จิตใจ ผ่านเรื่องราวความรัก ความอบอุ่นของพ่อแม่ที่มีต่อลูก

จุดประสงค์ - เพื่อให้เด็กได้พัฒนาทักษะด้านการพูด จากการฟังและการพูดสนทนาจากนิทานภาพ

- เพื่อให้เด็กได้ตระหนักรู้ว่าพ่อแม่เป็นผู้มีพระคุณ เป็นผู้ให้กำเนิดและอบรมเลี้ยงดูเขา

สาระการเรียนรู้

สาระที่ควรรู้ การพูดเรื่องราวความรัก ผ่านนิทานภาพ ประสบการณ์สำคัญ การสนทนาโต้ตอบ เล่าเรื่องราวจากการฟังนิทานภาพ

ขั้นตอนการดำเนินกิจกรรม

ขั้นนำ - ครูและเด็กร่วมกันสร้างข้อตกลงระหว่างฟังนิทาน จากนั้นครูถามคำถามเด็กเกี่ยวกับการตอบแทนพระคุณพ่อแม่ ทำได้อย่างไรบ้าง (เด็กๆตอบ)

ขั้นสอน - ครูเล่านิทาน"พ่อจ๊ะพ่อจ๋า" ให้เด็กฟัง และร่วมกันสนทนากับเนื้อเรื่องในนิทาน

- เด็กออกมาแสดงความคิดเห็นและครูซักถามเนื้อเรื่องในนิทาน (ครูจดบันทึก)

ขั้นสรุป - ครูและเด็กร่วมกันสรุปถึงการตอบแทนพระคุณพ่อแม่ และความรักที่มีต่อลูก

ขั้นประเมินผล - แบบสังเกต/แบบบันทึก

สื่อการเรียนรู้ – นิทานพ่อจ๊ะพ่อจ๋า

แผนการจัดประสบการณ์เด็กปฐมวัย

เรื่อง เรื่องราวเกี่ยวกับบุคคลและสถานที่แวดล้อมเด็ก หน่วย ลูกจ๋า

วันที่…………… เดือน.......... พ.ศ.......... เวลา 20 นาที

กิจกรรมเสริมประสบการณ์ (นิทาน ลูกจ๊ะลูกจ๋า)

สาระสำคัญ นิทานช่วยส่งเสริมทักษะด้านการพูด และช่วยพัฒนาด้านอารมณ์ - จิตใจ ผ่านเรื่องราวความรัก ความอบอุ่นของพ่อแม่ที่มีต่อลูก

จุดประสงค์ - เพื่อให้เด็กได้พัฒนาทักษะด้านการพูด จากการฟังและการพูดสนทนาจากนิทานภาพ

- เพื่อให้เด็กได้ตระหนักรู้ว่าพ่อแม่เป็นผู้มีพระคุณ เป็นผู้ให้กำเนิดและอบรมเลี้ยงดูเขา

สาระการเรียนรู้

สาระที่ควรรู้ การพูดเรื่องราวความรัก ผ่านนิทานภาพ ประสบการณ์สำคัญ การสนทนาโต้ตอบ เล่าเรื่องราวจากการฟังนิทานภาพ

ขั้นตอนการดำเนินกิจกรรม

ขั้นนำ - ครูและเด็กร่วมกันสร้างข้อตกลงระหว่างฟังนิทาน จากนั้นครูถามคำถามเด็กเกี่ยวกับการตอบแทนพระคุณพ่อแม่ ทำได้อย่างไรบ้าง (เด็กๆตอบ)

ขั้นสอน - ครูเล่านิทาน"ลูกจ๊ะลูกจ๋า" ให้เด็กฟัง และร่วมกันสนทนากับเนื้อเรื่องในนิทาน

- เด็กออกมาแสดงความคิดเห็นและครูซักถามเนื้อเรื่องในนิทาน (ครูจดบันทึก)

ขั้นสรุป - ครูและเด็กร่วมกันสรุปถึงการตอบแทนพระคุณพ่อแม่ และความรักที่มีต่อลูก

ขั้นประเมินผล - แบบสังเกต/แบบบันทึก

สื่อการเรียนรู้ – นิทานลูกจ๊ะลูกจ๋า

ประวัติย่อของผู้วิจัย

ชื่อ-สกุล นางสาวปิยรัตน์ มังกร

วัน เดือน ปีเกิด 23 ตุลาคม พ.ศ. 2533

สถานที่เกิด อำเภอด่านช้าง จังหวัดสุพรรณบุรี

สถานที่อยู่ปัจจุบัน 19 หมู่ 10 ตำบลหนองขาม อำเภอหนองหญ้าไซ จังหวัดสุพรรณบุรี 72240

ตำแหน่ง ผู้ดูแลเด็ก

สถานที่ทำงานปัจจุบัน ศูนย์พัฒนาเด็กเล็กเทศบาลตำบลด่านช้าง

ประวัติการศึกษา ระดับประถมศึกษา โรงเรียนวัดด่านช้าง จังหวัดสุพรรณบุรี

ระดับมัธยมศึกษา โรงเรียนบรรหารแจ่มใสวิทยา3 จังหวัดสุพรรณบุรี

ระดับอนุปริญญา วิทยาลัยชุมชนอุทัยธานี

ปัจจุบันกำลังศึกษาต่อ ระดับปริญญาตรี มหาวิทยาลัยสวนดุสิต วิทยาเขตสุพรรณบุรี

แบบสังเกตพฤติกรรมด้านการพูดของเด็กปฐมวัย

ชื่อ-สกุล ...................................................... อายุ...................ปี เพศ......................................

ศูนย์พัฒนาเด็กเล็กเทศบาลตำบลด่านช้าง วันที่สังเกต...............................................................

ชื่อผู้ประเมิน นางสาวปิยรัตน์ มังกร

คำชี้แจง : ทำเครื่องหมาย √ ลงในช่องระดับความถี่ของพฤติกรรม

|  |  |  |  |  |
| --- | --- | --- | --- | --- |
| พฤติกรรม | ระดับความถี่พฤติกรรม | | | หมายเหตุ |
| 3 | 2 | 1 |  |
| บอกชื่อสิ่งต่างๆที่อยู่ในภาพ | | | |  |
| 1 พ่อ |  |  |  |  |
| 2 แม่ |  |  |  |  |
| 3 เด็กกินข้าว |  |  |  |  |
| 4 ของเล่น |  |  |  |  |
| 5 หัวเราะ |  |  |  |  |
| การพูดเล่าเรื่อง ( ใครทำอะไร ที่ไหน ) | | | |  |
| 1 แม่เล่านิทานให้ลูกฟัง |  |  |  |  |
| 2 แม่กำลังทำกับข้าว |  |  |  |  |
| 3 ลูกร้องไห้ให้แม่อุ้ม |  |  |  |  |
| 4 พ่อเล่นกับลูกที่สนามหญ้า |  |  |  |  |
| 5 พ่อกับลูกกำลังล้างรถ |  |  |  |  |
| การแต่งประโยคปากเปล่า | | | |  |
| 1 แม่กำลังเล่านิทาน |  |  |  |  |
| 2 แม่กับลูกกำลังกอดกัน |  |  |  |  |
| 3 แม่กำลังทำกับข้าว |  |  |  |  |
| 4 เด็กกำลังปั่นจักรยาน |  |  |  |  |
| 5 เด็กกำลังทานข้าว |  |  |  |  |
| รวมจำนวนที่ทำพฤติกรรมได้ |  |  |  |  |

เกณฑ์การให้คะแนน

3 หมายถึง พูดบอกชื่อ เล่าเรื่องราวจากภาพได้อย่างละเอียด และพูดต่อเติมจากภาพได้ดี

2 พูดบอกชื่อ เล่าเรื่องราวจากภาพได้บ้าง แต่ยังไม่ละเอียด

1 พูดบอกชื่อ เล่าเรื่องราวจากภาพได้บ้าง โดยมีครูคอยแนะนำ



ภาพการจัดกิจกรรมการเล่านิทาน





ภาพร่วมหลังจากจัดกิจกรรมการเล่านิทาน

